CELEX: 62008CN0247
Language: lv
Date: 2008-06-09 00:00:00
Title: Lieta C-247/08: Lūgums sniegt prejudiciālu nolēmumu — Izteikts ar Finanzgericht Köln (Vācija) 2008. gada 9. jūnija rīkojumu — Gaz de France — Berliner Investissement SA / Bundeszentralamt für Steuern

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 223/24
            
         Lūgums sniegt prejudiciālu nolēmumu — Izteikts ar Finanzgericht Köln (Vācija) 2008. gada 9. jūnija rīkojumu — Gaz de France — Berliner Investissement SA/Bundeszentralamt für Steuern
   
   (Lieta C-247/08)
   (2008/C 223/37)
   Tiesvedības valoda — vācu
   Iesniedzējtiesa
   Finanzgericht Köln
   Lietas dalībnieki pamata procesā
   
      Prasītāja: Gaz de France — Berliner Investissement SA
   
   
      Atbildētāja: Bundeszentralamt für Steuern
   
   Prejudiciālie jautājumi
   
               1)
            
            
               Vai Padomes 1990. gada 23. jūlija Direktīvas 90/435/EEK par kopēju nodokļu sistēmu, ko piemēro mātesuzņēmumiem un meitasuzņēmumiem, kas atrodas dažādās dalībvalstīs (1) 2. panta a) apakšpunkts, lasot kopā ar tās pielikuma f) punktu, ir interpretējams tādējādi, ka arī Francijas sabiedrību, kuras juridiskā forma ir “société par actions simplifiée” jau pirms 2005. gada varēja uzskatīt par “dalībvalsts sabiedrību” šīs direktīvas izpratnē un tādējādi tai saskaņā ar Direktīvas 90/435/EEK 5. panta 1. punktu pienākas atbrīvojums no nodokļa ieturējuma ienākumu gūšanas vietā par peļņu, ko tās Vācijas meitas sabiedrība ir sadalījusi 1999. gadā?
            
         
               2)
            
            
               Gadījumā, ja uz 1. jautājumu tiktu atbildēts noliedzoši:
               Vai Padomes 1990. gada 23. jūlija Direktīvas 90/435/EEK par kopēju nodokļu sistēmu, ko piemēro mātesuzņēmumiem un meitasuzņēmumiem, kas atrodas dažādās dalībvalstīs 2. panta a) apakšpunkts, lasot kopā ar tās pielikuma f) punktu šajā sakarā nav pretrunā ar EKL 43. un 48. pantu vai EKL 56. panta 1. punktu un 58. panta 1. punkta a) apakšpunktu un 3. punktu, jo, lasot to kopā ar Direktīvas 90/435/EEK 5. panta 1. punktu, sadalot peļņu, atbrīvojums no nodokļa ieturējuma ienākuma gūšanas vietā ir paredzēts Francijas mātes sabiedrībām, kuru juridiskā forma ir société anonyme, société en commandite par actions vai société à responsabilité limitée, bet ne mātes sabiedrībai, kura ir société par actions simplifiée?
            
         
      (1)  OV L 225, 6. lpp.